ไฟแนนทูเดย์
...หลังจากสำนักข่าวบลูมเบิร์กรายงานว่า เดอะต่อ &#8220;วรภัค ธันยาวงษ์&#8221; กรรมการผู้จัดการใหญ่ ธนาคารกรุงไทย มีแผนจะควบรวมธนาคารในประเทศ เพื่อสร้างไซส์ให้ใหญ่พอที่จะแข่งขันในการขยายเครือข่ายไปยังต่างประเทศ
2 ก.พ. 2559

...หลังจากสำนักข่าวบลูมเบิร์กรายงานว่า เดอะต่อ “วรภัค ธันยาวงษ์” กรรมการผู้จัดการใหญ่ ธนาคารกรุงไทย มีแผนจะควบรวมธนาคารในประเทศ เพื่อสร้างไซส์ให้ใหญ่พอที่จะแข่งขันในการขยายเครือข่ายไปยังต่างประเทศ
เรื่องนี้ทำให้วรภัคต้องมาชี้แจงเป็นพัลวันว่า แผนดังกล่าวเป็นความมุ่งหมายส่วนตัว เพราะมองว่าหากจะเป็นธนาคารระดับภูมิภาค จะมาไล่เปิดทีละสาขาคงไม่ทัน แต่นั่นไม่ใช่แผนอันใกล้แน่นอน ภารกิจหลักตอนนี้ คือทำตัวเองให้แข็งแรงก่อน ปิดช่องว่างกับคู่เทียบในประเทศ ทั้งการเติบโต ความสามารถในการทำกำไร
...กระแสต้องใหญ่ถึงจะอยู่ที่วรภัคคิด ทำให้คนนำไปโยงกันยกใหญ่ว่าจะรวมกับแบงก์ทหารไทย หรือแบงก์ธนชาต ทำให้ป๋า สมเจตน์ หมู่ศิริเลิศ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต ต้องออกมาบอกว่าเรื่องนี้ไม่มีมูลเลย
ส่วนตอนนี้ ธนชาต มีประเด็นเรื่องโนวาสโกเทียที่จะขายหุ้นทิ้ง แต่ สมเจตน์ ก็จุ๊ๆ บอกอะไรไม่ได้ เพราะไม่ใช่เรื่องฝั่งเรา เป็นฝั่งต่างชาติที่เขาจะทำ
...ธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ ประกาศแต่งตั้ง รักษ์ วรกิจโภคาทร ขึ้นเป็นรองกรรมการผู้จัดการคนใหม่ จากเดิมที่ใครเห็นหน้ารักษ์ ต้องนึกถึงว่ารักษ์ เป็นรองกรรมการผู้จัดการธนาคารอิสลามแห่งประเทศไทย หรือไอแบงก์ มาตลอด
งานนี้ได้ข่าวว่า รักษ์ ตัดสินใจย้ายค่ายเพราะอยู่ที่ไอแบงก์ต่อท่าจะไม่ค่อยดี เพราะแผนฟื้นฟูไอแบงก์จะต้องหาพันธมิตรใหม่ แต่ป่านนี้ยังไม่คืบหน้าไปไหนเลย
ส่วนงานใหม่นั้น รักษ์จะเข้ามาดูงานด้านวางแผนกลยุทธ์องค์กรและการตลาด พัฒนาผลิตภัณฑ์ วิเคราะห์และจัดทำข้อมูลผลการดำเนินงาน วิจัยธุรกิจ และวิเคราะห์สินเชื่อ มีผลตั้งแต่วันที่ 1 ก.พ.นี้